**Imodžen Puts** (engl. ; 3. jun 1989) britanska je glumica.

Detinjstvo
----------

Putsova je rođena u Hamersmitu (London) kao ćerka Trevora Putsa, televizijskog producenta iz Belfasta i Fione Gudol, novinarke i voloterke iz Boltona. Njeno prezime je holandskog porekla.

Odrasla je u Čiziku i privatno je obrazovana u Zapadnom Londonu gde je pohađala Bjut Hauz pripremnu školu za devojke u Bruk Grinu, Kvins Gejt školu u Južnom Kensingtonu i Latimerovu višu školu u Hamersmitu. U periodu kada je planirala da postane veterinarka, subotom je počela da prisustvuje radionicama za improvizaciju čiji je domaćin bila Jang Blad pozorišna kompanija u Riversajd Studiju u Hamersmitu. Odustala je od ideje da se bavi veterinom nakon što se jednom prilikom onesvestila tokom veterinarskog zahvata. 2008. osigurala je sebi mesto na Kortold institutu za umetnost, ali je odložila upis na dve godine kako bi se posvetila glumačkoj karijeri.

Karijera
--------

Putsova se prvi put pojavila na ekranu u epizodi britanske serije *Casualty* i imala je manju rolu u filmu *V kao vendeta*, ali bila je u velikoj meri nepoznata kada je sa 17 godina dobila značajnu ulogu u filmu *28 nedelja kasnije*. Nakon toga pojavila se u filmovima kao što su *Pukotine*, *Centurion*, i rimerjku *Noć strave* iz 2011. Takođe je igrala i sporednu ulogu u adaptaciji romana Džejn Ejr iz 2011. sa Majklom Fasbenderom i Miom Vašikovskom.

2012. Putsova je igrala mladu violinistkinju Aleksandru Gelbart u filmu *Bivši kvartet* sa Ketrin Kiner i Filipom Simorom Hofmanom.

Tokom 2013. pojavila se u filmovima *Pozdravi od Tima Baklija*, *Prljavo*, i *Pogled ljubavi* koji joj je doneo nagradu za najbolju glumicu u sporednoj ulozi na dodeli Britanskih nagrada za nezavisni film.

Godine 2014. pojavila se u filmovima *Želja za brzinom*, filmskoj adaptaciji popularne video igre Need for Speed, kao i u adaptaciji Dug put do dna rađene po istoimenoj knjizi Nika Hornbija.

Filmografija
------------

### Film

| Godina | Naslov | Uloga | Napomene |
| --- | --- | --- | --- |
| 2006 | *V kao vendeta* | mlada Valeri |  |
| 2007 | *28 nedelja kasnije* | Temi Haris |  |
| 2007 | *Želja* | Džejn | Kratki film |
| 2008 | *Kajanje gospođice Ostin* | Feni Najt | Televizijski film |
| 2008 | *Ja i Orson Vels* | Lorelaj Lejtrop |  |
| 2009 | *Pukotine* | Popi |  |
| 2009 | *Buđenje Medison* | Aleksis |  |
| 2009 | *Usamljeni čovek* | Alison Karš |  |
| 2010 | *Centurion* | Arijen |  |
| 2010 | *Pričaonica* | Eva |  |
| 2010 | *Kristofer i njegova vrsta* | Džin Ros | Televizijski film |
| 2011 | *Džejn Ejr* | Blanš Ingram |  |
| 2011 | *Noć strave* | Ejmi Piterson |  |
| 2011 | *Dolazi svetao dan* | Meri Brajt |  |
| 2012 | *Bivši kvartet* | Aleksandra Gelbart |  |
| 2013 | *Pozdravi od Tima Baklija* | Ali |  |
| 2013 | *Sve je na mojoj strani* | Linda Kit |  |
| 2013 | *Prljavo* | Amanda Dramond |  |
| 2013 | *Pogled ljubavi* | Debi Rejmond |  |
| 2014 | *Da li smo mi u šemi?* | Eli |  |
| 2014 | *Dug put do dna* | Džes Krajton |  |
| 2014 | *Želja za brzinom* | Džulija Madon |  |
|

### Televizija

| Godina | Naslov | Uloga | Napomene |
| --- | --- | --- | --- |
| 2004 | *Casualty* | Alis Tornton | epizoda: "Love Bites" |
| 2010 | *Buket bodljikave žice* | Pru Sorenson |  |

Izvori
------

1. 1 2  Imogen Poots - A blooming English Rose - Features - Films - The Independent
2. ↑  „Imogen Poots: A bright young thing who won't suffer for her art - Profiles - People - The Independent". Arhivirano iz originala na datum 2020-02-04. Pristupljeno 2014-12-07.
3. ↑  „"Fright Night's" Leading Lady - TeenHollywood.com". Arhivirano iz originala na datum 2013-12-02. Pristupljeno 2014-12-07.
4. ↑  Nominations 2013 : BIFA

Vanjske veze
------------

***Imogen Poots*** na Wikimedijinoj ostavi

* Imogen Poots na sajtu IMDb

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 81076058
* LCCN: no2009141022
* ISNI: 0000 0000 7884 0617
* GND: 136790208
* SUDOC: 150649975
* BNF: cb16718443q (podaci)
* BIBSYS: 9053057
* MusicBrainz: af99ae03-92e4-42f7-9233-ba3e3466d46b
* NKC: xx0199969
* BNE: XX5452924
* CONOR.SI: 205013347

 |